Թռչունների կերակրում

Թռչունների կերակրում, մարդու կողմից վայրի թռչունների կերակրման գործունեություն։ Այդ նպատակի համար ստեղծված հատուկ շինվածքը կոչվում է «կերաման»։ Թռչունների կերակրումը հատկապես կարևոր է տարվա ցուրտ եղանակներին, երբ իրենց կենսագործունեության պահպանման համար թռչուններին անհրաժեշտ են ավելի շատ կերակուր։ Այդ ժամանակ հողը ծածկված է ձյունածածկույթով։

Պատմություն 
Մարդու կողմից թռչունների կերակրման առաջին փաստացի վկայությունը թվագրվում է 6-րդ դարին։ Մինչև մեր ժամանակները հասել են գրառումներ, որտեղ նշված է, որ աղավնիներին կերակրել է Սերֆ անունով մի եպիսկոպոս։ Վերջինս եղել է Կալրոսից։ 1890-1891 թվականների ցուրտ ձմռանը բրիտանական ազգային թերթերը առաջին անգամ խնդրանքով դիմել են մարդկանց, որ նրանք կերակրեն վայրի թռչուններին։ 1910 թվականին բրիտանական «Պանչ» ամսագիրը հայտարարել է, որ թռչունների կերակրումը ազգային ժամանց է։ 1994 թվականին ԱՄՆ Կոնգրեսի որոշմամբ՝ փետրվար ամիսը հայտարարվել է թռչունների կերակրման ազգային ամիս։ Ներկայիս ժամանակներում մարդու կողմից վայրի թռչունների կերակրման հետազոտություններով զբաղվում է  Էքսետերի համալսարանը, Բիրմինգհեմի համալսարանը, Ֆրայբուրգի համալսարանը, Կանադայի շրջակա միջավայրի նախարարությունը և Oecologia թերթը։

Կեր 
Թռչունների կերակրման համար օգտագործվող հիմնական կերը տարբեր սերմացուներն են (հիմնականում արևածաղկի սերմ), ընկույզ, սալոր, մարդու կողմից օգտագործված սննդի մնացորդներ, ինչպես նաև հատուկ թռչնակերեր։ Լողացող թռչուններին հիմնականում կերակրում են հացով։ Սերինոսազգիները սիրում են -ի սերմեր, ճայերը՝ քաղցր եգիպտացորեն, սպիտակաչք, կեռնեխ, աֆրիկյան մորուքավոր ընտանիքին պատկանող թռչունները սնվում են թարմ մրգերով, երաշտահավերը սնվում են ընկույզի տեսակներով, ագռավները և աղավնիները՝ սպիտակ կորեկով։

Փաստեր 
 2002 թվականի տվյալներով՝ անգիացիների ավելի քան 60 %-ը, որոնք ունեին սեփական այգիներ, կերակրել են վայրի թռչուններին։ 2006 թվականի տվյալներով 16 տարեկանից բարձր 55 մլն ամերիկացիներ կերակրել են վայրի թռչուններին, նրանց հատուկ սնունդի համար ծախսելով 3 մլրդ դոլար, իսկ կերամանների, ջրամանների և այլ պարագաների համար ծախսել են մոտ 800 մլն դոլար։
 Մի քանի քաղաքներում և շրջաններում օրենսդրությամբ արգելված է կերակրել թռչուններին։ 2007 թվականին այդպիսի արգելք է դրվել Լոնդոնում՝ Թրաֆալգարյան հրապարակում։ Դա կապված է այն փաստի հետ, որ քաղաքի վարչությունը ամեն տարի ծախսել է 160․000 ֆունտ ստեռլինգ թռչունների ծերտը քաղաքի փողոցներից և  հուշարձաններից մաքրելու համար։ Բացի այդ թռչունների այդպիսի կուտակումները (մինչև 35․000) կարող է վտանգավոր լինել քաղաքի բնակչների առողջության համար։
2008 թվականին Նորթհեմփթոնի իշխանությունները որոշել են թոշակառու բնակիչներից մեկին և իր կնոջը վտարել իրենց տնից՝ սեփական այգում թռչուններին կերակրելու համար։  Այդպիսի մի դեպք տեղի է ունեցել նաև 2009 թվականին Օքսֆորդշիրում։

Ծանոթագրություններ

Արտաքին հղումներ 
 Feederwatch.org
 Feeding birds  на сайте ''rspb.org.uk

Թռչուններ
Հոբբի